钦定古今图书集成/明伦汇编/氏族典/第287卷 > 黄流
## 钦定古今图书集成/明伦汇编/氏族典/第287卷 > 黄流

按名山藏本士记流居玉岐之阳，有志圣人之道，根
据《六经》，博综诸史，穷极造化，探索事物。一时名儒如
罗伦、陈献章、张元祯、胡希仁，或近接行游，或远著书
札。以亲老乏兄弟，绝意仕进，事父先意承志。母病风
数载，随侍汤药。后罹膈疾，医不能治，涕泣吁天，请以
身代。忽有异应，母膈遂愈。弘治初，与同邑萧子鹏被
征，子鹏得嘉兴教授流，固辞不就。嘉靖中诏书旌门。